नेपाल राष्ट्र बैंकले २५ करोड रुपैयाँबराबरको वैदेशिक रोजगार बचतपत्र बिक्री गर्ने भएको छ । राष्ट्र बैंकका अनुसार यही असार १ गतेदेखि २१ गतेसम्म पाँच वर्षीय अवधिको वैदेशिक रोजगार बचतपत्र २०८० बिक्री गर्न लागिएको हो । अर्धवार्षिकरुपमा वार्षिक १० प्रतिशतका दरले ब्याजदर भुक्तानी हुुने उक्त बचतपत्रको आर्जित ब्याजमा ब्याजकर लाग्नेछ । राष्ट्र बैंकका अनुसार यो बचतपत्र घटीमा पाँच हजार रुपैयाँ र बढीमा पाँच हजारले भाग गर्दा निःशेष भाग जाने गरी आह्वान गरिएको रकमसम्म खरिद गर्न सकिनेछ । मुलुकबाहिर रोजगारीमा संलग्न वा मुलुकबाहिरको रोजगारीबाट फर्केको चार महिना नपुगेका नेपाली नागरिक वा गैर–आवासीय नेपालीले आफू वा आफ्नो परिवारको सदस्य (बुवा, आमा, श्रीमान्, श्रीमती, छोरा, छोरी मात्र)को नाममा बचतपत्र खरिद गर्न सक्ने राष्ट्र बैैंकले जानकारी दिएको छ । खरिदकर्ताहरुले यो बचतपत्र धितो राखी बैंक तथा वित्तीय संस्थाबाट कर्जा लिन तथा दिन समेत सक्नेछन् ।
राष्ट्र बैंकका अनुसार निष्काशन मिति २०७५ असार २७ गते तोकिएको बचतपत्रको सावाँ भुक्तानी मिति भने २०८० असार २७ गते तोकिएको छ । प्रत्येक छ÷छ महिनामा प्राप्त हुने ब्याज बचतपत्र खरिदकर्ता आफैंले वा इच्छाइएको व्यक्तिमार्फत भुक्तानी लिनसक्ने जानकारी समेत राष्ट्र बैंकले दिएको छ । यसको लागि आफ्नो बैंक खाता वा इच्छाइएको व्यक्तिको बैंक खातामा जम्मा हुनेगरी ब्याज भुक्तानी लिनको निमित्त आफ्नो वा इच्छाइएको व्यक्तिको खाता रहेको बैंकको नाम, ठेगाना र खाता नम्बर आवेदन फारममा उल्लेख गर्नुुपर्नेछ । बचतपत्र खरिद गर्नको लागि सिटिजन्स बैंक इन्टरनेशनल लिमिटेड, एनएमबी बैंक, माछापुुच्छे« बैंक, प्रभुु बैंक, सनराइज बैंक, सिद्धार्थ बैंक, सानिमा बैंक, सेञ्चुरी कमर्सियल बैंक, प्रभुु मनी ट्रान्सफर, सिटी एक्सप्रेस मनी ट्रान्सफर, आईएमई लिमिटेड र सेवा रेमिटलाई बिक्री एजेन्ट तोकिएको राष्ट्र बैंकले जानकारी दिएको छ । वैदेशिक रोजगारीका क्रमममा विदेशमा रहेका नेपाली नागरिकहरुले तिनै एजेन्टको कतार, कुुवेत, युुएई, साउदी अरेबिया, कोरिया, मलेसिया, इराक, इण्डिया, साउथ कोरिया र इजरायलमा रहेका बिक्री एजेन्टमार्फत खरिद गर्न सक्नेछन् ।